
Tisztelt Képviselő-testület!

Martfű Város Önkormányzatának Képviselő-testülete a 2017. június 29-i ülésén döntött arról, hogy a műfüves futballpályát pályázati úton kívánja hasznosítani. Ezzel egyidejűleg felkérte a polgármestert a pályázati kiírásnak a soron következő testületi ülésre történő előkészítésére.
Ehhez Martfű Város Önkormányzatának a Magyar Labdarúgó Szövetséggel kötött, a műfüves futballpálya közös használatáról és hasznosításáról szóló együttműködési megállapodásban rögzítettek szolgálnak alapul, valamint nemzeti vagyonról szóló 2011. évi CXCVI. törvény (továbbiakban: Nvt.) és a Martfű Város Önkormányzatának Martfű város vagyonáról és vagyongazdálkodásáról szóló 8/2012. (III.7.) önkormányzati rendeletének szabályait is figyelembe kell venni.

A futballpálya hasznosításánál szempont, hogy a helybeli pályázók a sport- és tömegsport élet szervezésére, feltételeinek biztosítására képesek legyenek. A pályázat nyertesének figyelemmel kell lennie a társasági adóról és osztalékadóról szóló 1996. évi LXXXI. törvény (Tao. tv.) előírásaira a hasznosítás során, azaz a pályázó köteles az ajánlatában meghatározottak szerint a labdarúgó pályát térítésmentesen, vagy kedvezményes áron biztosítani iskolai és diák-, főiskolai- egyetemi sportesemények, (elsősorban labdarúgás) szabadidősport események (elsősorban futball), más közösségi célú – különösen kulturális, turisztikai – események lebonyolítása céljára.

Az pályázati felhívás tervezet mellékletei a pályázók nyilatkozatait tartalmazzák arról, hogy az Nvt. alapján átlátható szervezetnek minősülnek-e, nem áll fenn köztartozásuk, vállalják a pályázati kötelezettségek betartását és az ajánlati kötöttséget.

Tisztelt Képviselő-testület!

Mindezek alapján kérem, hogy az alábbi határozati javaslat alapján az előterjesztés melléklete szerinti pályázati kiírást és annak mellékleteit szíveskedjenek elfogadni:

Határozati javaslat:

Martfű Város Önkormányzata Képviselő-testületének

……../2017. (…..) határozata
a műfüves labdarúgópálya hasznosítására kiírandó pályázati felhívásról

Martfű Város Önkormányzatának Képviselő-testülete megtárgyalta a műfüves labdarúgópálya hasznosítására kiírandó pályázati felhívásról szóló előterjesztést és az alábbi határozatot hozza:

1. Martfű Város Önkormányzatának Képviselő-testülete a műfüves labdarúgópálya hasznosítására a határozat melléklete szerinti pályázati kiírást annak mellékleteivel együtt elfogadja.






2. A pályázati felhívást Martfű Város Önkormányzatának honlapján 2017. július 14-től 2017. augusztus 15-ig kell megjelentetni.


Felelős: Dr. Papp Antal polgármester


Erről értesülnek:
1.) Jász-Nagykun-Szolnok Megyei Kormányhivatal, Szolnok,
2.) Valamennyi Képviselő, Helyben,
3.) Irattár.

M a r t f ű, 2017. július 4.




                                                                                                      Dr. Papp Antal


Látta: Szász Éva jegyző






image1.png




